**লিওনেল ব্যারিমোর** (ইংরেজি: Lionel Barrymore; জন্ম: **লিওনেল হার্বার্ট ব্লাইদ**, ২৮ এপ্রিল ১৮৭৮ - ১৫ নভেম্বর ১৯৫৪) ছিলেন একজন মার্কিন অভিনেতা ও চলচ্চিত্র পরিচালক। তিনি মঞ্চ, পর্দা ও বেতারে অভিনয় করেছেন। তিনি *আ ফ্রি সোল* (১৯৩১) চলচ্চিত্রে তার কাজের জন্য শ্রেষ্ঠ অভিনেতার জন্য একাডেমি পুরস্কার অর্জন করেন। তিনি ফ্রাঙ্ক ক্যাপ্রার ১৯৪৬ সালের *ইট্‌স আ ওয়ান্ডারফুল লাইফ* চলচ্চিত্রে মিস্টার পটার ভূমিকায় খলচরিত্রে অভিনয়ের জন্য আধুনিক দর্শকদের কাছে পরিচিত।

তিনি তার কর্মজীবনের শেষ দুই দশক বার্ষিক বেতার অনুষ্ঠান *আ ক্রিসমাস ক্যারল*-এ এবেনেজার স্কুজ চরিত্রে কাজ করেন। তিনি ডক্টর কিলডের চলচ্চিত্র ধারাবাহিকের নয়টি চলচ্চিত্রে ডক্টর লিওনার্ড গিলেস্পি চরিত্রে, গিলেস্পিকে কেন্দ্র করে নির্মিত আরও ছয়টি চলচ্চিত্রে একই চরিত্রে অভিনয় করেন এবং বেতার ধারাবাহিক *দ্য স্টোরি অব ডক্টর কিলডের*-এ কণ্ঠ দেন। তিনি ব্যারিমোর পরিবারের একজন অন্যতম সদস্য।

কর্মজীবন
--------

### চলচ্চিত্র কর্মজীবন

ব্যারিমোর ১৯০৯ সালে বায়োগ্রাফ স্টুডিওজে যোগদান করেন এবং ১৯১১ সালে ডি ডব্লিউ গ্রিফিথ পরিচালিত চলচ্চিত্রে প্রধান চরিত্রে অভিনয় শুরু করেন। তিনি *দ্য ব্যাটল* (১৯১১), *দ্য নিউ ইয়র্ক হ্যাট* (১৯১২), *ফ্রেন্ডস* ও *থ্রি ফ্রেন্ডস* (১৯১৩) চলচ্চিত্রে অভিনয় করেন। ১৯১৫ সালে তিনি লিলিয়ান রাসেলের বিপরীতে *ওয়াইল্ডফায়ার* চলচ্চিত্রে অভিনয় করেন। তিনি বায়োগ্রাফের চলচ্চিত্রে লেখনী ও পরিচালনার দায়িত্বও পালন করেন। তার পরিচালিত শেষ নির্বাক চলচ্চিত্র হল *লাইফ্‌স হুয়ার্পুল* (১৯১৭), এতে তার বোন ইথেল ব্যারিমোর শ্রেষ্ঠাংশে অভিনয় করেছিলেন। তিনি গ্রিফিথের ষাটটির অধিক নির্বাক চলচ্চিত্রে কাজ করেন।

১৯২০ সালে ব্যারিমোর *দ্য কপারহেড* মঞ্চনাটকে তার অভিনয় করা চরিত্রে এর চলচ্চিত্ররূপে অভিনয় করেন। একই বছর তিনি *দ্য মাস্টার মাইন্ড* (১৯২০)-এ জিপসি ওব্রায়ানের সাথে অভিনয় করেন। ১৯২৪ সালে মেট্রো-গোল্ডউইন-মেয়ার প্রতিষ্ঠিত হওয়ার পূর্বে মেট্রো পিকচার্সে লুইস বি. মেয়ারের সাথে ব্যারিমোরের ভালো সম্পর্ক গড়ে ওঠে। তিনি মেট্রো পিকচার্সে কয়েকটি নির্বাক পূর্ণদৈর্ঘ্য চলচ্চিত্রে অভিনয় করেন, তন্মধ্যে কিছু সংরক্ষিত রয়েছে ও বাকিগুলো হারিয়ে গেছে। ১৯২৩ সালে ব্যারিমোর ও ফেনউইক *দি ইটার্নাল সিটি* চলচ্চিত্রের চিত্রায়নের জন্য ইতালির রোমে যান, পাশাপাশি তারা তাদের মধুচন্দ্রিমাও সম্পন্ন করেন।

১৯২৪ সালে তিনি গ্রিফিথের *আমেরিকা* চলচ্চিত্রে কাজ করেন। একই বছর তিনি ব্রিটিশ প্রযোজক-পরিচালক হার্বার্ট উইলকক্সের ইঙ্গ-জার্মান যৌথ প্রযোজনার *ডেকামেরোন নাইটস* চলচ্চিত্রে অভিনয় করতে জার্মানি যান। ছবিটি বার্লিনের বাইরে ইউএফএ’র বাবেলসবের্গ স্টুডিওজে চিত্রায়িত হয়। ১৯২৫ সালে তিনি নিউ ইয়র্ক ছেড়ে হলিউডে যান। সেখানে তিনি অঁরি দায়ামান-বের্গার নাট্যধর্মী *ফিফটি ফিফটি* (১৯২৫) চলচ্চিত্রে হোপ হ্যাম্পটন ও লুইস গ্লোমের বিপরীতে অভিনয় করেন। এছাড়া তিনি আরও কয়েকটি চলচ্চিত্রে কাজ করেন, তন্মধ্যে রয়েছে চ্যাডউইক পিকচার্সের *দ্য বেলস* (১৯২৬)।

ব্যারিমোর গ্লোরিয়া সোয়ানসনের বিপরীতে ১৯২৮ সালের *স্যাডি টমসন* চলচ্চিত্রে এবং গ্রিফিথের *ড্রামস্‌ অব লাভ* চলচ্চিত্রে অভিনয় করে ব্যাপক সফলতা অর্জন করেন। ১৯২৯ সালে তিনি চলচ্চিত্র পরিচালনায় ফিরে আসেন এবং বিতর্কিত *হিজ গ্লোরিয়াস নাইট* চলচ্চিত্র পরিচালনা করেন। তিনি প্রথম পরিচালক, যিনি মাইক্রোফোন ব্যবহার করেন। ব্যারিমোর ১৯৩১ সালে ক্যামেরার সামনে অভিনয়ে ফিরে আসেন এবং *আ ফ্রি সোল* (১৯৩১) চলচ্চিত্রে মদ্যপ আইনজীবী চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন। তিনি তার ভাইবোন জন ও ইথেলের সাথে *রাসপুতিন অ্যান্ড দি এমপ্রেস* (১৯৩২)-এ খল চরিত্র রাসপুতিনের ভূমিকায় এবং *ডিনার অ্যাট এইট* (১৯৩৩)-এ অলিভার জর্ডান চরিত্রে অভিনয় করেন। ১৯৩৫ সালে তিনি ধ্রুপদী ভীতিপ্রদ *মার্ক অব দ্য ভ্যাম্পায়ার*-এ প্রফেসর জিলেন চরিত্রে অভিনয় করেন।

১৯৩০ ও ১৯৪০-এর দশকে তার অন্যান্য কাজগুলো হল *দ্য মিস্টেরিয়াস আইল্যান্ড* (১৯২৯), *গ্র্যান্ড হোটেল* (১৯৩২), *ক্যাপ্টেন্স কারেজিয়াস* (১৯৩৭), *ইউ ক্যান্ট টেক ইট উইথ ইউ* (১৯৩৮), *অন বরোড টাইম* (১৯৩৯), *ডুয়েল ইন দ্য সান* (১৯৪৬), *থ্রি ওয়াইজ ফুলস* (১৯৪৬), এবং *কি লার্গো* (১৯৪৮)।

তার একটি উল্লেখযোগ্য চরিত্র হল জেমস স্টুয়ার্টের সাথে ক্রিসমাস নাট্যধর্মী *ইট্‌স আ ওয়ান্ডারফুল লাইফ* (১৯৪৬) চলচ্চিত্রে দুঃখ ভারাক্রান্ত ব্যাংকার মিস্টার পটার। তিনি ১৯৫২ সালে ক্লার্ক গেবলের সাথে পশ্চিমা ধাঁচের *লোন স্টার* চরিত্রে অভিনয় করেন। তার অভিনীত সর্বশেষ চলচ্চিত্র হল *মেইন স্ট্রিট টু ব্রডওয়ে*, এমজিএমের সঙ্গীতধর্মী হাস্যরসাত্মক চলচ্চিত্রটি ১৯৫৩ সালে মুক্তি পায় এবং এতে তার বোন ইথেলও অভিনয় করেন।

তথ্যসূত্র
---------

1. ↑  "Lionel Barrymore | American actor"। *এনসাইক্লোপিডিয়া ব্রিটানিকা* (ইংরেজি ভাষায়)। সংগ্রহের তারিখ ২৮ জানুয়ারি ২০১৯।
2. ↑  "Lionel Barrymore"। *বায়োগ্রাফি* (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৯।
3. 1 2 3  "A Man in His Life Plays Many Parts"। *ভ্যারাইটি* (ইংরেজি ভাষায়)। নিউ ইয়র্ক: ভ্যারাইটি পাবলিশিং কোম্পানি। ১৭ নভেম্বর ১৯৫৪। পৃষ্ঠা ২। সংগ্রহের তারিখ ২৮ জানুয়ারি ২০১৯।
4. 1 2  ফস্টার, চেরিকা; হোমল, লিন্ডলি (২০০৯)। *Barrymore, Lionel Herbert*। ফিলাডেলফিয়া।
5. ↑  ফস্টার, চেরিকা ও হোমল, লিন্ডলি (২০০৯)। "Barrymore, Lionel Herbert"। Pennsylvania Center for the Book, Penn State University Libraries।

বহিঃসংযোগ
---------


উইকিমিডিয়া কমন্সে **লিওনেল ব্যারিমোর** সংক্রান্ত মিডিয়া রয়েছে।

* অলমুভিতে লিওনেল ব্যারিমোর উইকিউপাত্তে এটি সম্পাদনা করুন
* ইন্টারনেট ব্রডওয়ে ডেটাবেজে লিওনেল ব্যারিমোর উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে লিওনেল ব্যারিমোর উইকিউপাত্তে এটি সম্পাদনা করুন (ইংরেজি)
* ফাইন্ড এ গ্রেইভে লিওনেল ব্যারিমোর (ইংরেজি)

| * দে
* স
শ্রেষ্ঠ অভিনেতা বিভাগে একাডেমি পুরস্কার |
| --- |
| ১৯২৮–১৯৫০ | 
* এমিল জ্যানিংস (১৯২৮)
* ওয়ার্নার ব্যাক্সটার (১৯২৯)
* জর্জ আর্লিস (১৯৩০)
* লিওনেল ব্যারিমোর (১৯৩১)
* ফ্রেড্রিক মার্চ / ওয়ালেস বিরি (১৯৩২)
* চার্লস লটন (১৯৩৩)
* ক্লার্ক গ্যাবল (১৯৩৪)
* ভিক্টর ম্যাকলাগ্লেন (১৯৩৫)
* পল মুনি (১৯৩৬)
* স্পেন্সার ট্রেসি (১৯৩৭)
* স্পেন্সার ট্রেসি (১৯৩৮)
* রবার্ট ডোনাট (১৯৩৯)
* জেমস স্টুয়ার্ট (১৯৪০)
* গ্যারি কুপার (১৯৪১)
* জেমস ক্যাগনি (১৯৪২)
* পল লুকাস (১৯৪৩)
* বিং ক্রাজবি (১৯৪৪)
* রে মিলান্ড (১৯৪৫)
* ফ্রেড্রিক মার্চ (১৯৪৬)
* রোনাল্ড কলম্যান (১৯৪৭)
* লরন্স অলিভিয়ে (১৯৪৮)
* ব্রডরিক ক্রফোর্ড (১৯৪৯)
* হোসে ফেরার (১৯৫০)

 |
| ১৯৫১–১৯৭৫ | 
* হামফ্রি বোগার্ট (১৯৫১)
* গ্যারি কুপার (১৯৫২)
* উইলিয়াম হোল্ডেন (১৯৫৩)
* মার্লোন ব্র্যান্ডো (১৯৫৪)
* আর্নেস্ট বোর্গনাইন (১৯৫৫)
* ইউল ব্রাইনার (১৯৫৬)
* আলেক গিনেজ (১৯৫৭)
* ডেভিড নিভন (১৯৫৮)
* চার্লটন হেস্টন (১৯৫৯)
* বার্ট ল্যাঙ্কেস্টার (১৯৬০)
* ম্যাক্সিমিলিয়ান শেল (১৯৬১)
* গ্রেগরি পেক (১৯৬২)
* সিডনি পোয়াটিয়ে (১৯৬৩)
* রেক্স হ্যারিসন (১৯৬৪)
* লি মারভিন (১৯৬৫)
* পল স্কোফিল্ড (১৯৬৬)
* রড স্টাইগার (১৯৬৭)
* ক্লিফ রবার্টসন (১৯৬৮)
* জন ওয়েন (১৯৬৯)
* জর্জ সি. স্কট 1 (১৯৭০)
* জিন হ্যাকম্যান (১৯৭১)
* মার্লোন ব্র্যান্ডো1 (১৯৭২)
* জ্যাক লেমন (১৯৭৩)
* আর্ট কার্নি (১৯৭৪)
* জ্যাক নিকোলসন (১৯৭৫)

 |
| ১৯৭৬–২০০০ | 
* পিটার ফিঞ্চ (১৯৭৬)
* রিচার্ড ড্রাইফাস (১৯৭৭)
* জন ভইট (১৯৭৮)
* ডাস্টিন হফম্যান (১৯৭৯)
* রবার্ট ডি নিরো (১৯৮০)
* হেনরি ফন্ডা (১৯৮১)
* বেন কিংসলি (১৯৮২)
* রবার্ট ডুভল (১৯৮৩)
* এফ. মারি আব্রাহাম (১৯৮৪)
* উইলিয়াম হার্ট (১৯৮৫)
* পল নিউম্যান (১৯৮৬)
* মাইকেল ডগলাস (১৯৮৭)
* ডাস্টিন হফম্যান (১৯৮৮)
* ড্যানিয়েল ডে-লুইস (১৯৮৯)
* জেরেমি আয়রন্স (১৯৯০)
* অ্যান্থনি হপকিন্স (১৯৯১)
* আল পাচিনো (১৯৯২)
* টম হ্যাঙ্কস (১৯৯৩)
* টম হ্যাঙ্কস (১৯৯৪)
* নিকোলাস কেজ (১৯৯৫)
* জেফ্রি রাশ (১৯৯৬)
* জ্যাক নিকোলসন (১৯৯৭)
* রবের্তো বেনিইনি (১৯৯৮)
* কেভিন স্পেসি (১৯৯৯)
* রাসেল ক্রো (২০০০)

 |
| ২০০০–বর্তমান | 
* ডেনজেল ওয়াশিংটন (২০০১)
* অ্যাড্রিয়েন ব্রডি (২০০২)
* শন পেন (২০০৩)
* জেমি ফক্স (২০০৪)
* ফিলিপ সিমোর হফম্যান (২০০৫)
* ফরেস্ট হুইটেকার (২০০৬)
* ড্যানিয়েল ডে-লুইস (২০০৭)
* শন পেন (২০০৮)
* জেফ ব্রিজেস (২০০৯)
* কলিন ফার্থ (২০১০)
* জঁ দ্যুজার্দাঁ (২০১১)
* ড্যানিয়েল ডে-লুইস (২০১২)
* ম্যাথু ম্যাকনাহে (২০১৩)
* এডি রেডমেইন (২০১৪)
* লিওনার্দো ডিক্যাপ্রিও (২০১৫)
* কেসি অ্যাফ্লেক (২০১৬)
* গ্যারি ওল্ডম্যান (২০১৭)
* রামি মালেক (২০১৮)
* হোয়াকিন ফিনিক্স (২০১৯)
* অ্যান্থনি হপকিন্স (২০২০)
* উইল স্মিথ (২০২১)
* ব্রেন্ডন ফ্রেজার (২০২২)

 |
| 1 পুরস্কার প্রত্যাখ্যান করেন |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* অস্ট্রেলিয়া
* কোরিয়া
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* ন্যাশনাল আর্কাইভস (মার্কিন)
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |